

**az Őszi Napfény Idősek Otthona és**

**Családok Átmeneti Otthona**

**2023. évi munkájáról**

1. Bevezető

Az Őszi Napfény Idősek Otthona fenntartója Kisbér Város Önkormányzata (2870 Kisbér, Széchenyi u. 2.). Ápolást, gondozást nyújtó intézményen belül idősek otthona, mely 150 fő számára biztosít elhelyezést általános, demens és emelt szintű részlegen. Ellátási területe Komárom-Esztergom megye. Telephelyként hozzá tartozik a Családok Átmeneti Otthona, mely gyermekvédelmi alapellátást biztosít, 15 fő számára. Ellátási területe Kisbér és a kistérségi települések, valamint szerződés alapján Komárom és a hozzá tartozó Mocsa, Kisigmánd.

Az intézmény pénzügyi-gazdasági feladatait a Kisbér Város Önkormányzata (2870 Kisbér, Széchenyi u. 2.) látja el.

**Székhelye:** Őszi Napfény Idősek Otthona

Cím: 2870 Kisbér Deák Ferenc u. 69.

Tel.: 34/352-128

E-mail: [szocikisber@gmail.com](mailto:szocikisber@gmail.com)

Működési engedélye határozatlan időre szól

**Telephelye:** Családok Átmeneti Otthona

Cím: 2870 Kisbér Perczel Mór u. 36.

Tel.: 34/552-000

E-mail: [csao.kisber@gmail.com](mailto:csao.kisber@gmail.com)

Működési engedélye határozatlan időre szól.

1. Az intézmény működését meghatározó jogszabályok

* Magyarország Alaptörvénye
* 2013. évi V. törvény a Polgári Törvénykönyvről
* az adott év költségvetési törvénye
* 2012. évi I. törvény a munka törvénykönyvéről
* 1992. évi XXXIII. törvény a közalkalmazottak jogállásáról
* 1997. évi CLIV. törvény az egészségügyről
* 1993. évi III. törvény a szociális igazgatásról és szociális ellátásokról
* 1/2000. (I.7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről
* 9/1999. (XI.24.) SzCsM rendelet a személyes gondoskodást nyújtó szociális ellátások igénybevételéről
* 29/1993. (II.17.) Korm. rendelet a személyes gondoskodást nyújtó szociális ellátások térítési díjáról
* 36/2007. (XII.22.) SZMM rendelet a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól
* 92/2008. (IV.23.) Korm. rendelet a fogyatékos személyek alapvizsgálatáról, a rehabilitációs alkalmassági vizsgálatról, továbbá a szociális intézményekben ellátott személyek állapotának felülvizsgálatáról
* 2013. évi CLXXV. törvény a gondnokoltak és az előzetes jognyilatkozatok nyilvántartásáról
* 25/2017. (X.18.) EMMI rendelet a vezetői megbízással rendelkező szociális szolgáltatást nyújtó személyek vezetőképzéséről
* 81/2004. (IX.18.) ESzCsM rendelet az egyes szociális szolgáltatásokat végzők képzéséről és vizsgakövetelményeiről
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről
* 415/2015. (XII.23.) Korm. rendelet a szociális, gyermekjóléti és gyermekvédelmi igénybevevői nyilvántartásról és az országos jelentési rendszerről
* 1997. évi XXXI. törvény a gyermekek védelméről és a gyámügyi igazgatásról
* 15/1998. (IV.30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről
* 149/1997. (IX.10.) Korm. rendelet a gyámhatóságokról, valamint a gyermekvédelmi és gyámügyi eljárásról

1. Az Őszi Napfény Idősek Otthona

Az intézmény célja, hogy egyénre szabott bánásmódot, szükségletkielégítést biztosítson a szolgáltatást igénybe vevők számára mind szakmailag, mind pedig emberileg.

Az intézményi elhelyezést igényelheti:

- tv-ben meghatározott gondozási szükséglettel rendelkező, rendszeres fekvőbeteg-gyógyintézeti ellátást nem igénylő, öregségi nyugdíjkorhatárt elért személy

- tv-ben meghatározott gondozási szükséglettel rendelkező, 18. életévét betöltött személy, aki betegsége és/vagy fogyatékossága miatt önmagáról nem tud gondoskodni és elhelyezése más típusú ápolást-gondozást biztosító intézményben nem megoldható

- a férőhely 15%-ig felvehető tv-ben meghatározott gondozási szükséglettel nem rendelkező személy, amennyiben a szolgáltatási önköltséggel azonos személyi térítési díj megfizetését írásban vállalja ő maga vagy más személy

Az otthon teljes körű ellátást biztosít lakói számára az 1/2000 (I.7.) rendelet alapján, mely a személyes gondoskodást nyújtó szociális intézmények szakmai feladatait és működésük feltételeit szabályozza.

Teljes körű ellátás tartalmazza:

* tárgyi feltételek biztosítása
* étkeztetés megszervezése
* ruházat, textília biztosítása
* egészségügyi ellátás (ápolás, gondozás)
* mentálhigiénés ellátás biztosítása

Az ellátás három épületben (62 lakószoba) történik, melyek akadálymentesítettek és megfelelően felszerelt szobákkal, tisztálkodó helyiségekkel és közösségi együttlétre alkalmas terekkel rendelkeznek. A szobák 2, 3 és 4 ágya+sok, kivéve az emeltszintű részlegen, ahol egy lakóra egy szoba jut leginkább és 2 szobára közös fürdő nemek szerint. Két épülethez télikert tartozik, az intézménynek van kápolnája, terápiás szobája, könyvtárszobája, társalgói, orvosi szobája, betegszobái.

Saját főzőkonyha van 300 adag elkészítésére HACCP rendszernek megfelelően, mely finom, házias ételekkel szolgálja a lakók ellátását a szükséges diétákat figyelembe véve. Diétás étkezéssel látjuk el a helyi nevelési és oktatási intézményeket, munkahelyi étkezést is biztosít. A lakók részére napi ötszöri étkezést nyújtunk.

A lakók ruháinak mosatása, vasalása az intézmény mosodájában történik, az intézményi textília pedig szerződés alapján egyéb mosodában. Azon lakók részére, akik nem tudják személyes ruházatukat biztosítani anyagi okok miatt, azt az otthon bocsátja rendelkezésükre jogszabálynak megfelelő módon és mennyiségben.

Szükség és igény esetén megszervezi a mentálhigiénés csoport az egyéb, térítés ellenében igénybe vehető szolgáltatásokat: fodrász, pedikűr, kulturális programok, rendezvények.

Az intézmény lakói között vannak önellátók, részben önellátók és önellátásra nem képesek egyaránt, ahogy mozgáskorlátozottak és demenciában szenvedők is.

Az ápolási-gondozási feladatokat a lakók egészségi és mentális állapotához igazodva végzik személyre szabottan, szakértelemmel. Szakápolási feladatokat nem látunk el, nem is elvárás, szakrendeléseken keresztül biztosítjuk. Az intézmény orvosa heti három alkalommal, illetve szükség szerint látja el a lakókat. Kisbéren orvosi ügyelet is van. Szakorvosi ellátás keretében biztosított a pszichiáter, ideggyógyász, a többi szakrendelés pedig leginkább a helyi szakrendelő által valósul meg. Szükséges gyógyszerekkel helyben látjuk el az ellátást igénybe vevőket, a gyógyszer alaplistán szereplők térítésmentesek.

Mentálhigiénés munka is folyik, mely egy professzionális tevékenység, hiszen nélkülözhetetlen elem az idősellátás ezen területén is. Csoportfoglalkozások, közösségi programok és rendezvények szervezése, mentális egészségük megőrzése, hitélet gyakorlása, családi és baráti kapcsolatok ápolásának elősegítése, segítő beszélgetés által.

**Gondozási napok 2023. évre vonatkozóan**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2023. ÉV** | **EMELT SZINT** | | **DEMENS ELLÁTÁS** | | **ÁLTALÁNOS ELLÁTÁS** | | **ÖSSZESEN** | |
| Gondozási  napok száma | Átlag  létszám  (fő) | Gondozási  napok száma | Átlaglétszám  (fő) | Gondozási  napok száma | Átlaglétszám  (fő) | Gondozási  napok száma | Átlaglétszám  (fő) |
| Január | 434 | 14 | 1240 | 40 | 2990 | 96 | 4664 | 150 |
| Február | 392 | 14 | 1120 | 40 | 2710 | 97 | 4222 | 151 |
| Március | 434 | 14 | 1220 | 39 | 3007 | 97 | 4661 | 150 |
| **I. negyedév** | **1260** | **14** | **3580** | **40** | **8707** | **97** | **13547** | **151** |
| Április | 420 | 14 | 1138 | 38 | 2935 | 98 | 4493 | 150 |
| Május | 434 | 14 | 1168 | 38 | 3076 | 99 | 4678 | 151 |
| Június | 420 | 14 | 1174 | 39 | 2910 | 97 | 4504 | 150 |
| **II. negyedév** | **1274** | **14** | **3480** | **38** | **8921** | **98** | **13675** | **150** |
| **I. félév összes** | **2534** | **14** | **7060** | **39** | **17628** | **97** | **27222** | **150** |
| Július | 434 | 14 | 1221 | 39 | 2991 | 96 | 4646 | 150 |
| Augusztus | 434 | 14 | 1302 | 42 | 2902 | 93 | 4638 | 150 |
| Szeptember | 420 | 14 | 1260 | 42 | 2820 | 94 | 4500 | 150 |
| **III. negyedév** | **1288** | **14** | **3783** | **41** | **8713** | **95** | **13784** | **150** |
| Október | 434 | 14 | 1297 | 42 | 2916 | 94 | 4647 | 150 |
| November | 420 | 14 | 1203 | 40 | 2867 | 96 | 4490 | 150 |
| December | 434 | 14 | 1215 | 39 | 3018 | 97 | 4667 | 150 |
| **IV. negyedév** | **1288** | **14** | **3715** | **40** | **8801** | **96** | **13804** | **150** |
| **II. félév összes** | **2576** | **14** | **7498** | **41** | **17514** | **95** | **27588** | **150** |
| **2023. ÉV ÖSSZESEN** | **5 110 nap/14 fő** | | **14 558 nap/40 fő** | | **35 142 nap/96 fő** | | **54 810 nap/150 fő** | |

**Adatok az intézményben élőkről –2023.12.31-i – állapot szerint**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Ellátási részleg* | ***Az ellátottak kor és nem szerinti megosztása*** | | | | | | | | *Összesen* | |
| *60 év alatti* | | *61-70* | | *71-80* | | *80 év feletti* | |
| *nő* | *férfi* | *nő* | *férfi* | *nő* | *férfi* | *nő* | *férfi* | *nő* | *Férfi* |
| *Általános és emelt szint* | *-* | *2* | *4* | *14* | *22* | *18* | *46* | *6* | *72* | *40* |
| *Demens* | *-* | *-* | *2* | *4* | *7* | *10* | *18* | *2* | *27* | *12* |
| *Összesen* | *-* | *2* | *6* | *18* | *29* | *28* | *64* | *8* | *99* | *52* |

**Kimutatás 2023. december 31-ig történő elhelyezésekről**

|  |  |  |  |  |  |  |  |
| --- | --- | --- | --- | --- | --- | --- | --- |
| ***2023-ban az ellátásból kikerültek*** | | | | | ***Felvételt nyertek*** | | |
| *gondozás indokoltsága megszűnt* | *más tartós vagy átmeneti intézménybe került* | *támogatott lakhatásba került* | *meghalt* | *összesen* | *új felvétel* | *más szociális intézményből* | *együtt* |
| *4* | *-* | *-* | *27* | *31* | *31* | *-* | *31* |

**Kimutatás a térítési díjat fizetőkről**

|  |  |  |
| --- | --- | --- |
| ***Térítési díjat fizetőkre vonatkozó adatok*** | | |
| *Térítési díj fizetésére kötelezettek száma összesen tárgyév XII.31-én* | | *151 fő* |
| *Ebből:* | *csak a gondozott fizet* | *60 fő* |
| *intézményi térítési díjjal azonos személyi térítési díjat írásban vállalók száma* | *137 fő* |

**Ellátottak megoszlása**

|  |  |
| --- | --- |
| ***Ellátottak megoszlása cselekvőképességük szerint*** | |
| *18. életévüket betöltött ellátottak száma tárgyév XII.31-én* | *151 fő* |
| *Cselekvőképes* | *124 fő* |
| *Támogatott döntéshozatalban vesz részt* | *0 fő* |
| *Korlátozottan cselekvőképes* | *5 fő* |
| *Cselekvőképtelen* | *22 fő* |

|  |  |
| --- | --- |
| ***Egészségi állapot szerinti megoszlás/fő*** | |
| *Parkinson-kórban szenvedő* | *2* |
| *Alzheimer-kórban szenvedő* | *21* |
| *Magas vérnyomásos* | *89* |
| *Szív- és érrendszeri beteg* | *81* |
| *Daganatos beteg* | *4* |
| *Mankóval közlekedő* | *1* |
| *Támbottal közlekedő* | *48* |
| *Járókerettel közlekedő* | *30* |
| *Kerekesszékkel közlekedő* | *10* |
| *Mozgáskorlátozott* | *45* |
| *Középsúlyos Demencia* | *41* |
| *Súlyos fokú demencia* | *39* |
| *Teljes ellátásra szoruló* | *86* |
| *Részben önellátó* | *65* |

**Mentálhigiéné az intézményben**

A mentálhigiénés munka főbb területei:

- mentális egészség megőrzése;

- szabadidő hasznos eltöltése, kulturális programok szervezése és lebonyolítása;

- motorikus-és kognitív funkciók szinten tartása, lehetőség szerinti fejlesztése;

- kapcsolattartás a családdal és külső szervezetekkel;

- szociális ügyintézés és annak adminisztrációja.

2023. év folyamán az egyes területeken végzett mentálhigiénés munka (az alkalmazott munkamódszerek és technikák a lakók mentális állapotának függvényében specifikusak, súlyozottságuk eltérő):

- új lakó beköltözése esetén leendő szobatársak előzetes felkészítése;

- újonnan beköltözött lakó beilleszkedésének segítése;

- a lakók hozzátartozókkal ill. ismerőseikkel való kapcsolatainak ápolásában

történő segítségnyújtás;

-kapcsolattartás: katolikus egyházzal, református egyházzal, Evangéliumi Testvérközösséggel, Wass Albert Művelődési Központtal, Kisbéri Járási Hivatallal, Kisbéri Protestáns Körrel, Gyöngyszem óvodával, Táncsics Mihály Gimnáziummal, Életet az állatoknak Egyesülettel, TAMZSI kutyaiskolával, gondnokokkal, helyi és vidéki előadóművészekkel, zenészekkel, Import-Trade Hungary Kft-vel, Sárkány Krisztina KEM-i Fogyatékosságügyi tanácsadóval;

- konfliktushelyzetek megoldása;

- egyéni igény szerinti differenciált foglalkoztatás;

- kis - és nagycsoportos foglalkoztatás:

* kreatív jellegű foglalkozások:
* faliújságok díszítése (aktualizálás ünnepek és évszakok szerint)
* rendezvények dekorációinak készítése
* lakókörnyezet szépítése
* Szöszmötölő
* kulturális jellegű, szórakoztató és szellemi foglalkozások:
* Irodalmi kör
* népszokások, néphagyományok felelevenítése ünnepkörökhöz

kapcsolódva

* emlékezésterápia (életkorokhoz és élethelyzetekhez kapcsolódva)
* csoportépítő játékok
* logikai játékok és memóriafejlesztés
* irányított beszélgetések a lakóközösséget érdeklő és érintő témákban
* rendezvényeken való szereplésre történő felkészülés
* Filmklub
* Sütiklub
* Dalkör
* torna, séta
* fizikai jellegű foglalkozások:
* udvarrendezési munkák évszaktól függően
* temetőkert gondozása

**Közösségünk életét színesítő rendezvények, foglalkozások:**

2023. január:

* Vízkereszt (kiscsoportos foglalkozások keretében a keresztény szokások felelevenítése; népszokások, néphagyományok összegyűjtése emlékezés terápia módszerekkel)
* Filmklub (Katyi)

2023. február:

* Farsangi maskarázás (humoros jelenetek lakók és dolgozók szereplésével; estig tartó zenés mulatság)
* Könyvtárlátogatás lakókkal a WAMK-ban
* TAMZSI kutyaiskola előadása
* Kisbéri kisfilmek vetítése
* Filmklub (Nagypapa hadművelet)

2023. március:

* + Nőnapi ünnepség (Petőfi Sándor Általános Iskola tanára - Mocsári László – és diákjai zenés műsorral köszöntötték az intézmény női lakóit és dolgozóit)
  + Március 15-i ünnepség (lakók és dolgozók ünnepi műsora)
  + Dalkör
  + TAMZSI kutyaiskola előadása
  + Könyvtárlátogatás a WAMK-ban (előadás Kisbér versenylovairól)
  + Filmklub (Föltámadott a tenger, Kincsem)

2023. április:

* + Húsvét (húsvéti népszokások felelevenítése kiscsoportos foglalkozás keretében)
  + Föld napja (virág ültetés a lakókkal; tegyünk többet környezetünk tisztaságáért)
  + Anyák napi műsor (Budapest-i Honvéd Együttes 2 tagja)
  + Filmklub (Egri csillagok)
  + Sütiklub

2023. május:

* + TAMZSI kutyaiskola bemutatója az udvaron
  + Szeged-i Mandula Színház előadása (Mit űsz ott Jankó?)
  + Sárkány Krisztina KEV Fogyatékosságügyi tanácsadója zenés, logikai foglalkozása
  + Dalkör
  + Papírszínház - WAMK
* Virágok ültetése balkonládákba

2023. június:

* Zenés délelőtt a szabadban (zenével kísért mozgás, nótázás és beszélgetés a friss levegőn)
* Dalkör
* Filmklub (Budavári palotakoncert)
* Papírszínház - WAMK
* Sárkány Krisztina KEV Fogyatékosügyi tanácsadója foglalkozása az udvaron

2023. július:

* Főzőverseny a Kisbéri Napok keretében
* Levendulaszüret
* Palacsintasütés
* Dalkör

2023. augusztus:

* Augusztus 20-i ünnepség (megemlékezés Szent István királyról és az államalapításról) és kenyérszentelő mise
* Zenés délelőtt az ebédlőben vendégelőadókkal
* Életet az állatoknak egyesület bemutatója az udvaron
* Lecsófőzés
* Sütiklub
* Interaktív beszélgetés irodalmi témában – WAMK
* Sárkány Krisztina KEV Fogyatékosügyi tanácsadója foglalkozása
* Filmklub (Apád-anyád idejöjjön, Szeleburdi család)

2023. szeptember:

* TAMZSI kutyaiskola bemutatója az udvaron
* Palacsintasütés
* WAMK könyvtárlátogatás (kiállítás megtekintése)
* Kirándulás lakókkal Tatára (kisvonatozás, Tatai tanösvény megtekintése)
* Kézműves délelőtt meghívott vendéggel
* Dalkör
* Sütiklub

2023. október:

* Október 6-i megemlékezés(kiscsoportos keretek közt, emlékezés terápiai módszerekkel megemlékezés)
* Idősek Napja (Gyöngyszem óvodások ünnepi műsora)
* Október 23-i megemlékezés (ünnepi műsor, emlékezés terápiai módszerekkel megemlékezés)
* Halottak napja (megemlékezés elhunyt szeretteinkről, lakóinkról, virágok elhelyezése a

temetőkertben az általunk gondozott sírokon)

* Látogatás a kisbéri Helytörténeti Múzeumba
* WAMK könyvtárlátogatás (kézműves foglalkozás, papírszínház)
* Kézműves foglalkozás meghívott vendéggel
* TAMZSI kutyaiskola bemutatója az udvaron
* Életet az állatoknak Egyesület kutyás bemutatója az udvaron

2023. november:

* Márton nap (népszokások felelevenítése emlékezésterápiai módszerek segítségével,

libazsíros kenyér és forralt bor fogyasztása közben)

* Papírszínház - WAMK
* Bakonysárkány-i Idősek Klubja előadása (Rátóti csikótojás)
* Mozgás öröme – csoportos torna meghívott vendéggel
* Játékos vetélkedő vendégekkel (Szent Teréz idősek Otthona lakói és dolgozói, valamint KEV fogyatékosügyi tanácsadója)
* Sütiklub

2023. december:

* Karácsonyi csomagosztás
* Mikulás-járás
* Karácsonyi Katolikus Mise
* Karácsonyi ünnepség vendégelőadó fellépésével
* Református Istentisztelet
* Gyertyaöntés meghívott vendéggel
* Sütiklub
* Szilveszteri mulatság (kabaréjelenetek megtekintése)

**A 2023. évben megtartott gyűlések:**

a, Élelmezési Fórum: -2023.01.10.

-2023.05.05.

-2023.08.29.

b, Érdekképviseleti Fórum: -2023.03.17.

c, Lakógyűlés (összevont): -2023.03.31.

Az egyéni- és irányított beszélgetések, valamint kötetlen beszélgetések nagy jelentőséggel bírnak a foglalkozások sikerességének növelésében. Továbbá elengedhetetlenek a bizalmi kapcsolat és az érzelmi-, hangulati kiegyensúlyozottság kialakításában.

A mentálhigiénés munka dokumentálása munkanapló, egyéni gondozási terv segítségével történik. A foglalkozások eredményessége az egyéni követőlapokon kerül dokumentálásra.

2023-as évben is Facebook profilunk segítségével az érdeklődők bepillantást nyerhetnek az intézmény mindennapjaiba, ünnepi készülődésekbe, rendezvényekbe.

A Kisbér Újság kiadásra kerülő példányában képes összefoglaló jelenik meg legfontosabb eseményeinkről.

**Az intézmény személyi feltételei:**

(az előírtnak megfelelően kialakított)

2023.12.31-i állapot

**Összes dolgozói létszám: 63 fő**

*Megoszlás:*

|  |  |  |
| --- | --- | --- |
| **Idősek Otthona** | | |
| 1. | Intézményvezető | 1 fő |
| 2. | Központi irányítás | 1 fő |
| 3. | Vezető ápoló | 1 fő |
| 4. | Gondozó | 29 fő |
| 5. | Ápoló | 2 fő |
| 7. | Terápiás munkatárs | 3 fő |
| 8. | Élelmezésvezető | 1 fő |
| 9. | Konyhai dolgozó | 9 fő |
| 10. | Takarító | 8 fő |
| 11. | Mosodai dolgozó | 2 fő |
| 12. | Karbantartó | 3 fő |
| 13. | Portás | 3 fő |

**Az intézmény gazdálkodása és mutatószámai:**

Alaptevékenységi besorolás:

Államháztartási szakágazat: 873000 Idősek, fogyatékosok bentlakásos ellátása

Kormányzati funkció:

102023 Időskorúak tartós bentlakásos ellátása

102024 Demens betegek tartós bentlakásos ellátása

104012 Gyermekek átmeneti ellátása

104031 Gyermekek bölcsődében és mini bölcsődében történő ellátása

104035 Gyermekétkeztetés bölcsődében, fogyatékosok nappali intézményében

104036 Munkahelyi étkeztetés gyermekek napközbeni ellátását biztosító intézményben

**Feladat, - és teljesítménymutatók:**

A 2023. évi átlaglétszám az Őszi Napfény Idősek Otthonában 150 fő volt.

**Térítési díjak:**

A térítési díjak összege a 2023-es évben Kisbér Város Önkormányzatának Képviselő-testülete 9/2023.(IV.3.) számú önkormányzati rendelete alapján az Őszi Napfény Idősek Otthona ellátotti területein alábbiak szerint változtak:

Általános ellátás intézményi térítési díja 2 870 Ft/fő/nap

Demens ellátás intézményi térítési díja 2 790 Ft/fő/nap

Emelt szintű ellátás intézményi térítési díja 3 440 Ft/fő/nap

A rendelet 2023. május 1. napján lépett hatályba.

Az intézmény gazdálkodása 2015.07.01-től fenntartónk, Kisbér Város Önkormányzata irányításával történik.

1. Családok Átmeneti Otthona

A Családok Átmeneti Otthona folyamatos munkarend szerint működő bentlakásos intézmény, amely alapellátás keretében, alaptevékenységként biztosítja gyermek és szülője, várandós kismama, valamint kérésére férje vagy élettársa átmeneti gondozását.

Biztosítja a család számára az életvitelszerű tartózkodás lehetőségét, a szülőnek a gyermekével való együttes lakhatást. Segítséget nyújt a gyermek neveléséhez, gondozásához. Szükség szerint teljes ellátást biztosít számukra. Közreműködik a család otthontalanságának megszüntetésében, a család helyzetének rendezésében. Intézményünk segítségével elkerülhető a gyermek kiemelése a családból.

Működését az intézményre vonatkozó hatályos jogszabályok szerint végzi.

Intézményünk 2002. 07. 19-én kezdte meg működését. Az eltelt 20 év alatt nagyon sok családnak nyújtott átmenetileg megfelelő lakhatási körülményeket.

Lakóink a Kisbéri Kistérségből, valamint Komárom, Kisigmánd, Mocsa területéről kérhetik felvételüket. A családok felvételénél minden esetben figyelembe vesszük a család- és gyermekjóléti szolgálatok javaslatát.

Lakóink bekerülésének főbb okai:

* Szülők életvezetési problémái
* Családi konfliktus (pl.: szülők megromlott párkapcsolata)
* Szülők lakhatási problémái (pl.: hajléktalanná válás, elégtelen lakhatási körülmények)
* Bántalmazás (lelki, fizikai)

A jogszabályi előírásoknak megfelelően lakóink 12 hónapot tölthetnek az intézményben, mely szükség esetén fél évvel, illetve a tanév végéig meghosszabbítható.

Az intézményben a lakók térítési díjat fizetnek. A fizetendő személyi térítési díj összege nem haladhatja meg egy gyermek esetén a fizetésre kötelezett rendszeres havi jövedelmének 25%-át, kettő vagy több gyermek esetén a fizetésre kötelezett rendszeres havi jövedelmének 30%-át. A bekerülésnél az átmeneti jövedelemhiány nem szolgál elutasítás alapjául, de 2 hónap áll a rendelkezésükre, hogy munkát találjanak.

Az otthonban tartózkodás ideje változó. Van, aki csak pár napot tartózkodik az intézményben, de olyan is, aki több hónapot, esetleg a maximálisan igénybe vehető időt tölti az otthonban. Amennyiben segítő család, támogató környezet veszi körül az átmenetileg problémával küzdő családot, akkor rövidebb a kikerülési idő. Ezért igyekszünk a családi kapcsolatokat erősíteni és lehetőséget adni arra, hogy személyes találkozással ezek a kapcsolatok egyre jobban elmélyüljenek.

Igyekszünk minden esetben lakóink és azok között a rendszerek között a kapcsolatot megteremteni, melyek támogatást, szolgáltatást és lehetőséget biztosítanak számukra.

Munkánk során kapcsolatot tartunk a család- és gyermekjóléti szolgálatokkal, gyámhivatalokkal, önkormányzatokkal, hivatalokkal, óvodákkal, iskolákkal, védőnőkkel, gyermekorvosokkal, háziorvosokkal, a Máltai Szeretetszolgálattal, a Kisbéri Protestáns Kör Egyesülettel, segítő szándékú magánszemélyekkel stb.

Családgondozási elvünk, hogy a bekerült család autonómiáját meg kell hagyni, azt erősíteni kell. Növelni kell a család problémamegoldó képességét. Ennek érdekében igyekszünk felhasználni saját erőforrásaikat. Nagyon fontosnak tartjuk, hogy a segítés során ismerjék fel lakóink a saját problémájukat. Minden lakónk problémájának meghatározása a lakóval együtt történik. Személyre szóló segítséget nyújtunk. A családok családgondozóikkal közösen gondozási tervet készítenek, melyben rögzítik az együttműködés feltételeit, módját, az adott család és az intézmény igényeit.

Fontosnak tartjuk az egyéni- és csoportos esetkezelés módszerét, a mentális gondozást, a foglalkoztatást.

Munkánkat pszichológus segíti. A családok rendszeresen segítséget kérhetnek tőle. Pszichológusunk feladatköréhez tartozik többek között a gyermekek mentális képességeinek, szociális kompetenciáinak és személyiségének fejlesztése. Sok lakónk krízisen megy keresztül az otthon elvesztése, illetve a létbizonytalanság miatt, ezért számos esetben szükség van krízisintervencióra, segítőbeszélgetésekre, emocionális támogatásra mind a gyerekeknél, mind a szülők esetében. Intézményünkben szükség esetén lehetőség van családterápiás konzultációra is.

Intézményünk közösségi életének fontos szervezője a Házirend. Ennek ismertetése a beköltözéssel egyidejűleg minden esetben megtörténik.

2023. évben intézményünk 9 családnak, ezen belül 30 főnek (17 kiskorú, 2 nagykorú gyermek és 11 szülő) nyújtott átmenetileg megoldást lakhatási problémáira. A felnőttek között 8 nő és 3 férfilakónk volt.

A gyermekek életkora az alábbiak szerint alakult: 0-2 év közötti 5 gyermek, 3-5 év közötti: 3 gyermek, 6-13 éves: 5 gyermek és 14-17 év közötti 6 gyermek, nagykorú gyermek: 2 fő.

A 2023. év folyamán az otthonból kiköltöző családok tekintetében 5 család esetében volt tervezett kiköltözés. 1 család albérletbe költözött, 2 anya új párra lelt és hozzá költözött gyermekével, 1 család másik családok átmeneti otthonába ment intézményünkből. 1 család esetében azonban a 2 gyermek azonnali hatályú kiemelése történt ideiglenes nevelési hellyel, az anya pedig egy barátnőjéhez költözött.

Igyekeztünk 2023-ban is különböző programokkal színesíteni lakóink életét, amelyek megvalósítása magánszemélyek adományával ölthetett formát, amelyet ezúton is szeretnénk megköszönni számukra. Ennek köszönhetően farsangot, majd húsvétot ünnepeltünk, kirándulni voltunk, gyermeknapot tartottunk, megünnepeltük ballagó lakóinkat, kvíz- nappal egybekötött bográcsozást rendeztünk, járt nálunk a Mikulás, illetve közösen is megünnepeltük a karácsonyt és a szilvesztert.

Jelenleg 4 család, 15 fő él intézményünkben, ebből 7 felnőtt (közülük 2 nagykorú gyermek) és 8 gyermek. A felnőttek között pillanatnyilag 6 nő és 1 férfilakónk van. A 6 nő közül 3 GYES-en lévő anyuka (egyikük jelenleg is kismama), 1 anyuka alkalmi munkavállaló, a 2 nagykorú lánygyermek pedig nappali szakoktatásban, illetve felnőttoktatásban folytat tanulmányokat. Egyedüli férfilakónk szintén alkalmi munkavállalóként dolgozik.

A 8 kk. gyermek tekintetében 4 gyermek 3 év alatti, bölcsődei ellátást egy gyermek sem vesz igénybe, jelenleg nincs óvodás gyermek sem, 4 gyermek pedig iskoláskorú.

Fontos feladatunknak tartjuk a munkára nevelést, a segélyekre való berendezkedés elkerülését, megakadályozását.

Intézményünk minden dolgozója a Szociális Munka Etikai Kódexének megfelelően, ill. a hatályos jogszabályok betartásával végzi munkáját.

Ezúton is szeretnénk megköszönni az Intézményünk felé képviselt támogató, pozitív szemléletét Kisbér város Polgármesterének és Önkormányzatának.

**2023. évi összesítő ellátotti napokról**

|  |  |  |
| --- | --- | --- |
| **Hónapok** | **Ellátotti napok száma** | **Ellátotti átlag/fő** |
| Január | 465 | 15,00 |
| Február | 420 | 15,00 |
| Március | 423 | 13,04 |
| Április | 390 | 13,00 |
| Május | 421 | 13,58 |
| Június | 450 | 15,00 |
| Július | 477 | 15,38 |
| Augusztus | 390 | 12,58 |
| Szeptember | 406 | 13,53 |
| Október | 439 | 14,16 |
| November | 413 | 13,76 |
| December | 455 | 14,67 |
| **Összesen** | **5149** | **14,10** |

***Az intézmény személyi feltételei:***

(az előírtnak megfelelően kialakított)

Családok Átmeneti Otthona

**Összes dolgozói létszám: 6 fő**

*Megoszlás:*

|  |  |  |
| --- | --- | --- |
| **Családok Átmeneti Otthona** | | |
| 1. | Családgondozó-szakmai vezető | 1 fő |
| 2. | Családgondozó | 2 fő |
| 3. | Szakgondozó | 1 fő |
| 4. | Gondozó | 2 fő |

**Térítési díjak:**

A térítési díjak összege Kisbér Város Önkormányzatának Képviselőtestülete 9/2023.(IV.3.) számú önkormányzati rendelete alapján alábbiak:

A Családok Átmeneti Otthonában fizetendő személyi térítési díj összege nem haladhatja meg egy gyermek esetén a fizetésre kötelezett rendszeres havi jövedelmének 25 %-át, kettő vagy több gyermek esetén a fizetésre kötelezett rendszeres havi jövedelmének 30 %-át.

Intézményi térítési díj 1 520 Ft/fő/nap

A rendelet 2023. május 1. napján lépett hatályba.

1. Szakmai kapcsolatok és együttműködés más intézményekkel

Az intézmény magas szinvonalú szakmai működését igyekeztünk megvalósítani, melyhez elengedhetetlen a jó szakmai együttműködés más intézményekkel és szervezetekkel.

Rendszeres és kölcsönösen jó a kapcsolatunk:

* a fenntartóval
* a Komárom-Esztergom Megyei Kormányhivatal Kisbéri Járási Hivatalával
* az egészségügyi ellátórendszerrel: háziorvosokkal, szakorvosokkal, a kisbéri Battyhyány Kázmér Szakkórház rehabilitációs osztályaival és krónikus belgyógyászati osztályával, védőnőkkel, házi gyermekorvosokkal, kórházi szociális munkásokkal
* az alapellátást biztosító intézményekkel
* a területileg illetékes ellátottjogi és gyermekjogi képviselőkkel
* a helyi óvodával, iskolákkal
* az egyházak képviselőivel
* a civil szervezetekkel
* más bentlakásos intézményekkel, melyek feladatellátása szintén az idősellátás területe

1. 2023. évben megvalósuló főbb beruházások, felújítások

**Őszi Napfény Idősek Otthona vonatkozásában:**

* Kazánházban puffer tartály csere
* Földkábel csere B. épület mögött és a C épületnél
* Elektromos hibák feltárása, kijavítása
* Műpadló csere, tisztasági festés az intézmény több helyiségében
* Főzőkonyhára motorikus alapgép, burgonyakoptató gép, habverőfej, ételszállító badella, pohár- és tányérmosogatógép, konyhai edényzet beszerzése
* Decubitus matracok, alátétek, ágyneműk, ágyneműhuzatok, törülközők, etető előkék, asztalterítők, lakók étkezéséhez felszerelések beszerzése
* karbantartáshoz szükséges eszközök beszerzése: fűgyűjtős fűnyíró, fűnyíró traktor, hótoló szett, hólánc, kisgépek
* Műszaki cikkek beszerzése: porszívó, iratmegsemmisítő, számítógép monitor, kávéfőző, mosógép, hűtőszekrény
* Felújítási eszközök beszerzése (falfesték, radiátorfesték)
* Foglalkoztatáshoz szükséges felszerelések beszerzése (minikonyha)
* Közösségi helyiségekben, társalgókban kábeltévé szolgáltatás kiépíttetése

**Családok Átmeneti Otthona vonatkozásában:**

* Időszakos karbantartási munkálatok
* Elektromos hibák feltárása, kijavítása
* Szobák, emeleti folyosó tisztasági festése és műpadló cseréje
* Központi iroda festése, műpadló cseréje
* Felújítási eszközök (falfesték) beszerzése
* Foglalkoztatáshoz, fejlesztéshez szükséges felszerelések beszerzése

Kisbér, 2024. január 29.

Horváth Renáta

intézményvezető